CELEX: 62014TN0847
Language: da
Date: 2014-12-30 00:00:00
Title: Sag T-847/14: Sag anlagt den 30. december 2014 — GHC mod Kommissionen

16.2.2015   
            
            
               DA
            
            
               Den Europæiske Unions Tidende
            
            
               C 56/28
            
         Sag anlagt den 30. december 2014 — GHC mod Kommissionen
   (Sag T-847/14)
   (2015/C 056/39)
   Processprog: tysk
   
      Parter
   
   
      Sagsøger: GHC Gerling, Holz & Co. Handels GmbH (Hamburg, Tyskland) (ved advokat D. Lang)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens gennemførelsesafgørelse af 31. oktober 2014 C(2014) 7920 og den kvote for markedsføring af hydrofluorcarboner, der er blevet tildelt sagsøgeren for 2015, annulleres, for så vidt som de for sagsøgeren fastlægger en for lav referenceværdi og tildeler en for lav kvote for 2015.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført tre anbringender.
   
               1.
            
            
               Første anbringende vedrørende tilsidesættelse af forordning (EU) nr. 517/2014 (1)
               
               
                           —
                        
                        
                           Sagsøgeren gør herved gældende, at sagsøgte for sagsøgeren har fastlagt en for lav referenceværdi og har tildelt sagsøgeren en for lav kvote for 2015. Sagsøgeren anfægter, at Kommissionen i forbindelse med sin beregning har taget hensyn til udviklingen af lagerbeholdningerne i referenceårene.
                        
                     
                           —
                        
                        
                           Sagsøgeren gør gældende, at ordlyden af, tilblivelseshistorien for, systematikken i og formålet med forordning nr. 517/2014 ikke retfærdiggør, at der tages hensyn til udviklingen af lagerbeholdningerne.
                        
                     
                           —
                        
                        
                           Sagsøgeren gør i forbindelse med dette anbringende gældende, at den årlige udvikling af lagerbeholdningerne ikke er egnet til — i forhold til importører og eksportører, der ikke er producenter — at fastslå den mængde, der rent faktisk er blevet markedsført, men derimod forvrænger fastlæggelsen af disse til skade for sagsøgeren.
                        
                     
         
               2.
            
            
               Andet anbringende vedrørende tilsidesættelse af princippet om ligestilling i henhold til artikel 20 i Den Europæiske Unions charter om grundlæggende rettigheder
               
                           —
                        
                        
                           Sagsøgeren gør herved gældende, at dette selskab som følge af, at der er blevet taget hensyn til den årlige udvikling af lagerbeholdningerne i referenceårene med urette stilles ringere end importører, der i løbet af referenceåret har afstået deres lagerbeholdninger og ikke opbevaret disse ind i det nye år.
                        
                     
                           —
                        
                        
                           Endvidere bliver sagsøgeren som importer også med urette stillet ringere end producenterne, fordi en hensyntagen til udviklingen af de årlige lagerbeholdninger gør det muligt for producenterne på passende måde at vise den mængde, der rent faktisk er blevet markedsført, mens denne mængde forvrænges til skade for sagsøgeren.
                        
                     
         
               3.
            
            
               Tredje anbringende vedrørende tilsidesættelse af begrundelsespligten i henhold til artikel 296 TEUF
               
                           —
                        
                        
                           Sagsøgeren gør herved navnlig gældende, at den anfægtede afgørelse ikke opfylder kravene til begrundelsespligten, og at det navnlig ikke er tydeligt, hvorledes de angivne ton CO2-ækvivalenter er blevet sammensat for sagsøgeren.
                        
                     
         
      (1)  Europa-Parlamentets og Rådets forordning (EU) nr. 517/2014 af 16.4.2014 om fluorholdige drivhusgasser og om ophævelse af forordning (EF) nr. 842/2006 (EUT L 150, s. 195).